46 Službeni list Europske unije 11/Sv. 126 31990R0641 20.3.1990. SLUŽBENI LIST EUROPSKIH ZAJEDNICA L 74/5 UREDBA VIJEĆA (EEZ) br. 641/90 od 5. ožujka 1990. o izmjeni Uredbe (EEZ) br. 1692/73 o zaštitnim mjerama predviđenim u Sporazumu između Europske ekonomske zajednice i Kraljevine Norveške VUEĆE EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, a posebno njegov članak 113., uzimajući u obzir prijedlog Komisije, budući da je 31. listopada 1989. potpisan Dodatni protokol uz Sporazum između Europske ekonomske zajednice i Kraljevine Norveške s ciljem uklanjanja i sprečavanja količinskih ograni- čenja izvoza ili mjera s istovjetnim učinkom (!) koji je stupio na snagu 1. siječnja 1990.; budući da se Protokolom predviđa da se u Sporazum umetne posebna zaštitna klauzula koja bi ublažila probleme do kojih može doći kao posljedica ukidanja izvoznih ograničenja; budući da bi provedbene odredbe trebalo utvrditi izmjenom Uredbe (EEZ) br. 1692/73 (2); budući da se člankom 7. navedene Uredbe predviđa da Komisija može, kako bi se izbjeglo narušavanje jedinstva zajedničkog tržišta, prema potrebi te na temelju iskustva predložiti Vijeću izmjene Uredbe, a posebno njezinog članka 4. stavka 3.; budući da bi u smislu uspostave unutarnjeg tržišta u 1992. trebalo ukinuti nacionalne zaštitne mjere i zamijeniti ih postupkom Zajednice u skladu s detaljnim pravilima koja je utvrdilo Vijeće Odlukom 87/373/EEZ (*), DONIJELO JE OVU UREDBU: Jedini članak Uredba (EEZ) br. 1692/73 mijenja se kako slijedi: 1. U članku 1. stavku 1. riječi ,za donošenje mjera predviđenih u člancima 22., 24. i 26. Sporazuma" zamjenjuju se slje- dećim ,za donošenje mjera predviđenih u člancima 22., 24., 24.a i 26. Sporazuma". 2. Članak 4. zamjenjuje se sljedećim: Članak 4. 1. — Ako u izvanrednim okolnostima treba odmah djelovati u situacijama navedenim u člancima 24., 24.a i 26. Spora- zuma, ili u slučaju izvozne potpore, koje imaju izravan i trenutni učinak na trgovinu, mjere predostrožnosti pred- viđene člankom 27. stavkom 3. točkom (e) Sporazuma mogu se donijeti u skladu s postupkom koji slijedi. 2. — Komisiji pomaže odbor koji se sastoji od predstavnika država članica, a njime predsjedava predstavnik Komisije. Odbor se sastaje na saziv predsjednika. Predsjednik odbora države članice odmah obavješćuje o svim odgovarajućim informacijama. 3, — Nakon savjetovanja s odborom, Komisija može odlučiti o odgovarajućim mjerama na vlastitu inicijativu ili na zahtjev države članice. O odluci Komisije, koja se primjenjuje odmah, obavješćuju se sve države članice. 4. — Kad država članica zatraži Komisiju da poduzme mjere, Komisija donosi odluku u roku od najviše pet radnih dana od primitka zahtjeva. 5. _ Bilo koja država članica može obavijestiti Vijeće o odluci Komisije u roku od najviše pet radnih dana od primitka obavijesti o odluci. Vijeće, kvalificiranom većinom, može donijeti drukčiju odluku u roku od najviše deset radnih dana od primitka odluke Komisije." 3. Članak 7. prestaje važiti. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 5. ožujka 1990. (') SL L 295, 13.10.1989., str 15. () SL L 171, 27.6.1973., str 103. (*) SL L 197, 18.7.1987., str 33. Za Vijeće Predsjednik G. COLLINS